Diari Oficial de la Generalitat Valenciana


Sumari del DOGV 1238, del 06-02-1990 (1990/816484)

ACORD de 31 de gener de 1990, del Consell de la Generalitat Valenciana, pel qual es nomenen nous Vocals i Vice-president del Consell d'Administració de l'Institut Valencià de l'Habitatge, SA.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1238

Data del DOGV
:   06-02-1990

Secció del DOGV
:   AUTORITATS I PERSONAL

Número del document
:   1990/816484


Data del document
:   31-01-1990

Organisme emissor


Tipus de document
:   Acord

Acord de 31 de gener de 1990, del Consell de la Generalitat Valenciana, pel qual es nomenen nous vocals i vice-president del Consell d'Administració de l'Institut Valencià d'Habitatge, S.A.  
El Consell de la Generalitat Valenciana, en sessió celebrada el dia 31 de gener de 1990, va prendre l'acord següent:  
Atés que segons l'article 21.b) de la Llei 5/1983, de 30 de desembre, de Govern Valencià, li correspon al Consell de la Generalitat Valencian designar les persones que han de formar part del òrgans d'administració de les empreses públiques depenents de la comunitat autònoma, llevat que per llei s'atribuesca la designació a altre òrgan.  
Atés que la Generalitat Valenciana és el soci fundador únic de l?Institut Valencià de l?Habitatge, SA, cosa per la qual el Govern Valencià pot constituir-se en Junta General Universal d'aquell i nomenar els membres del Consell d'Administració en nombre no inferior a cinc ni superior a nou, de conformitat amb el que estableixen els Estatuts de la susdita Societat aprovats pel Decret 61/1987, d'11 de maig, del Consell de la Generalitat Valenciana.  
Atés que l'article 123 del Reial Decret Legislatiu 1.564/1989, de 22 de desembre, pel qual es va aprovar el Text Refós de la Llei de Societats Anònimes, estableix que el nomenament dels Administradors correspon a la Junta General.  
Per aquesta raó, el Consell de la Generalitat Valenciana, constituït en Junta General Universal de l?Institut Valencià d'Habitatge, SA, acorda unànimement:  
Primer  
Designar com a nous Vocals del Consell d'Administració, que exerciran les seues funcions junt amb els nomenats per l'Acord de 8 de gener de 1989, les següents persones:  
- Il·lm. Sr. Luis Casado Martín, Director General d'Arquitectura i Habitatge.  
- Il·lm. Sr. Gerardo Roger Fernández Fernández, Director General d'Urbanisme.  
Segon  
Cessar, a petició pròpia, com a Vocal i Vice-president del Consell d'Administració el Sr. Fernando Ubeda Rives; al qual se li agraeixen els serveis prestats.  
Tercer  
Es nomena Vice-president del Consell d'Administració l?Il·lm. Sr. Luis Casado Martín, Director General d'Arquitectura i Habitatge.  
Quart  
Es faculta al President del Consell d'Administració per a elevar a document públic aquests acords.  
Cinquè  
S'aprova l'Acta de la sessió tot seguit, i no existeix cap altre punt en l'ordre del dia diferent dels que consten en aquest acord.  
Sisé  
Aquest Acord es publicarà en el Diari Oficial de la Generalitat Valenciana.  
València, 31 de gener de 1990.  
El Conseller Secretari del Govern Valencià,   
EMERIT BONO I MARTINEZ